o
Tervetuloa seuraamaan Andrew Wommackin opetusta, -
jossa keskitytään Jumalan ehdottomaan rakkauteen ja armoon.
Tervetuloa ohjelman pariin!
Jatkan opetusta, jossa käymme läpi uutta kirjaani luku luvulta.
Kirjan nimi on Terävämpi kuin kaksiteräinen miekka
Kirja on yhteenveto 16 aiemmin kirjoittamastani kirjasta.
Jokainen luku on lyhyt yhteenveto tai tiivistelmä -
kunkin kirjan opetuksesta.
Kirja on hyvin voimallinen.
Kirjan editoiminen oli minulle hyvin hoitava prosessi.
Sain jälleen kerran muistutuksen opetuksen totuuksista.
Uskon, että kirja on siunaukseksi.
Se on myös oiva lahja jollekulle, joka haluaa perehtyä tähän.
Sitten hän voi hankkia syventävää opetusta -
vastaavasta kirjasta ja CD-opetuslevyistä.
Olemme puhuneet todellisesta kristillisyydestä -
ja Pyhän Hengen kasteesta.
On melkein synti antaa pelastuksen ja henkikasteen käsittelemiseen -
aikaa vain kahden ohjelman verran.
Olen aiemmin opettanut pelkästään Pyhän Hengen kasteesta 4 viikkoa.
Olisi niin paljon tärkeitä yksityiskohtia.
Tänään tahdon puhua totuudesta, joka muutti elämäni.
Koin uudestisyntymän 8-vuotiaana.
Sain Pyhän Hengen kasteen, kun olin 18.
Se sytytti tulen elämääni.
Minusta tuli Jumalan hullu yhdessä yössä.
En ymmärtänyt Jumalan Sanaa.
Pyhä Henki alkoi paljastaa totuuksia.
Tärkein Hänen antamansa ilmestys oli avain.
Se ikään kuin avasi lukittuneet aivoni.
Yhtäkkiä aloin ymmärtää Jumalan Sanaa.
Olen laatinut tästä opetuksen. Sen nimi on Henki, sielu ja ruumis.
Herra avasi tämän totuuden raamatunpaikan kautta.
Paavali rukoili 1. Tess. 5:23:ssa: -
"Säilyköön koko henkenne, sielunne ja ruumiinne nuhteettomana" -
"meidän Herramme Jeesuksen Kristuksen tulemukseen."
Ennen kuin Herra näytti minulle tämän jakeen, -
olin pitänyt henkeä ja sielua samoina asioina.
Jotkut teologitkin sekoittavat ne keskenään, joten en ollut yksin.
Olin ajatellut, että ihmisessä on fyysinen ruumis.
Kaikki tietävät sen. Se on joko mies- tai naispuolinen, -
nuori, vanha tai keski-ikäinen.
Lisäksi meissä on sisin, jossa tunteet ovat.
Joku saattaa seistä selin minuun tietämättä, että olen paikalla.
Kun kosketan häntä, hän tuntee sen ja tajuaa minun olevan läsnä.
Samoin voin koskettaa hänen tunteitaan, -
ilman että kosketan hänen ruumistaan.
Voin tehdä hänet iloiseksi, vihaiseksi tai surulliseksi.
Olemme tietoisia fyysisestä ruumiistamme ja sielustamme.
Minulle oli uutta se, että meillä on myös henki.
Hengellistä ihmistä ei voi nähdä eikä tuntea samalla tavalla -
kuin fyysistä ruumista tai sielua.
Jeesus sanoi Nikodemukselle Joh. 3:6:ssa: -
"Lihasta syntynyt on lihaa ja Hengestä syntynyt on henkeä."
Hengen maailmaa ei voi tuntea fyysisessä maailmassa.
Ne ovat erillisiä.
Meissä on myös hengellinen ihminen.
Sisällämme on hengellinen olento.
En ollut tiennyt sitä.
Käsitin, että minussa on emotionaalinen persoona.
Lisäksi minussa asuu hengellinen ihminen.
2. Kor. 5:17: "Jokainen, joka on Kristuksessa, on siis uusi luomus."
"Vanha on kadonnut, uusi on tullut tilalle!"
Uudessa testamentissa sanotaan yli 300 kertaa, -
että joku on "Kristuksessa". Se tarkoittaa uudestisyntynyttä.
Se on sitä, että ihminen syntyy uudesti ylhäältä.
Jos ihminen on Kristuksessa eli jos hän on uudestisyntynyt, -
hän on uusi luomus.
Vanha on kadonnut, kaikki on tullut uudeksi.
Voimme heti huomata, ettei tässä puhuta fyysisestä ruumiista.
Emme muutu miehestä naiseksi tai päin vastoin.
Näytämme yhä samoilta kuin ennenkin.
Pullea pysyy pulleana pelastumisen jälkeen.
Ruumis ei muutu, vaikka moni sitä haluaisikin.
Olemme saaneet lupauksen siitä, että saamme ylösnousemusruumiin.
Jeesus on jo maksanut siitä, mutta emme ole vielä saaneet sitä.
Ruumiimme ei pelastunut. Ruumis ei ole Kristuksessa.
Se ei ole myöskään sielu, emotionaalinen osa.
Meillä on samat ajatukset, muistot ja kompleksit.
Kun uudistamme mieltämme, -
sielumme ja ruumiimmekin alkavat muuttua.
Saatamme pudottaa painoa tai tervehtyä.
Henkeen asetettu Jumalan voima voi parantaa meitä fyysisesti.
Ruumis ja sielu voivat muuttua ja uudistua -
ja kokea tiettyyn määrään asti Jumalan voimaa.
2. Kor. 5:17:ssä ei kuitenkaan tarkoiteta sitä.
"Jokainen, joka on Kristuksessa, on uusi luomus."
Kyse ei ole siitä, että saatamme ajan mittaan muuttua mieleltämme.
2. Kor. 5:17:n mukaan -
Kristuksessa oleva on uusi luomus jo tällä hetkellä.
Hän on nyt ja tästä hetkestä eteenpäin uusi luomus.
Vanha on poissa. Se on jo mennyt pois.
Katso, kaikki on tullut uudeksi.
Jotkut kamppailevat tämän kanssa, sillä heillä on komplekseja.
He tajuavat kaipaavansa Jumalaa, muutosta ja paranemista.
Heidän avioliittonsa tai taloutensa on kriisissä.
He ovat masentuneita. He tuntevat kipua, häpeää ja kärsimystä -
fyysisessä ja emotionaalisessa olemuksessaan.
He pyytävät syntejään anteeksi ja odottavat, -
että fyysisessä ja emotionaalisessa olemuksessa tapahtuisi muutos.
Elleivät he näe muutosta, he luopuvat koko hommasta.
Tämä ei ole jotakin sellaista, mikä tapahtuu ruumiissa tai sielussa.
Muutos tapahtui hengessä.
Hengessään hän on täysin uusi ihminen.
Hän on identtinen Jeesuksen kanssa.
Tämä alkoi muuttaa elämääni.
Monet raamatunpaikat osoittivat, -
millainen uskovan tulisi olla.
Oma elämäni ei vastannut Raamatun kuvauksia.
Koin ja tunsin muuttuneeni, mutta en nähnyt muutoksia elämässäni.
Se oli niin vaikeaa, että joskus panin Raamatun syrjään -
ja sanoin, että Raamattua on vaikea ymmärtää.
Sitten käsitin, että kyse oli hengestä, -
jota en pystynyt näkemään pähkinäaivoillani.
Jos haluan nähdä hiukseni, minun pitää katsoa peiliin.
Jos hiukset ovat pitkät, ne voi hyvinkin nähdä.
Emme ole nähneet kasvojamme emmekä hiuksiamme.
Olemme nähneet niistä heijastuksen tai kuvan.
Olemme oppineet luottamaan niihin.
Mistä tiedämme, että heijastus on totuudenmukainen?
Oletko koskaan seissyt vääristävän peilin edessä?
Mistä tiedät, että heijastus vastaa totuutta?
Luotat johonkin, joka kuvailee sen, miltä näytät.
Et ole ikinä nähnyt kasvojasi omilla fyysisillä silmilläsi.
Et ole nähnyt takaraivoasi.
Jaak. 1:23-25:ssä sanotaan: -
"Joka katsoo täydelliseen vapauden lakiin" -
"katselee kasvojaan kuvastimesta."
Jumalan Sanaan katsominen on kuin katsoisi hengelliseen peiliin.
Jos haluaa nähdä, miltä oma henki näyttää, -
täytyy tunteiden sijaan katsoa hengelliseen peiliin.
Tunnemme lannistuneisuutta, järkytystä ja muita tunteita.
Jos kysyn ihmiseltä, miten hän voi, -
joku vastaa, millaisia kipuja hänen fyysisessä ruumiissaan on.
Haluan tietää, miltä hänestä tuntuu.
Näemme, milloin toinen on innostunut, lannistunut tai pelokas
Tarkastelemme jatkuvasti fyysistä ja emotionaalista tilaamme.
Jos kysyn, onko ihmisen kylmä vai kuuma, -
hänen ei tarvitse rukoilla ja tutkiskella, ennen kuin hän vastaa.
Tiedämme välittömästi, onko meidän kylmä vai kuuma.
Sama pätee tunteisiin.
Tiedämme heti, olemmeko iloisia, surullisia tai innostuneita.
Fyysiset aistit tarkkailevat emotionaalista ja fyysistä olemusta
Voimme tietää nämä asiat.
Jotkut ajattelevat, että jos kerran muutumme hengellisesti, -
tiedämme sen aistiemme ansiosta.
Mutta Hengestä syntynyt on henkeä ja lihasta syntynyt on lihaa.
Emme pysty tarkastelemaan henkeä viiden aistimme avulla.
Voimme tarkastella henkeämme lukemalla Sanaa.
Jeesus sanoi Joh. 6:63:ssa: -
"Sanat, jotka olen teille puhunut, ovat henki ja elämä."
Jos joku haluaa kertoa, miten hän voi Kristuksessa, -
kannattaa vastata Raamatun mukaisesti: -
"Ef. 1:3:n mukaan minua on siunattu" -
"kaikella hengellisellä siunauksella Kristuksessa."
"Minut on asetettu taivaallisiin Kristuksessa Kol. 3:1:n mukaan."
Emme pysty havaitsemaan näitä asioita aistiemme avulla.
Tämä avaa Jumalan Sanan. Alamme ymmärtää sitä.
Tässä ei puhuta fyysisestä ruumiista.
Saattaa olla, etten tunne tällä tavalla, -
mutta uudessa uudestisyntyneessä olemuksessani olen tällainen.
1. Joh. 4:17 "Näin on rakkaus tullut täydelliseksi meissä," -
"että meillä olisi turva tuomiopäivänä."
"Sellainen kuin Hän on, sellaisia mekin olemme tässä maailmassa."
Olemme tässä maailmassa sellaisia, kuin Jeesus on.
Muistan, miten en ennen ymmärtänyt tuota jaetta.
Jeesus pystyi siirtymään paikasta toiseen kirkastetussa ruumiissaan.
Minä en pysty siihen.
Jeesus toimi ja ajatteli eri tavalla kuin minä.
Hänellä ei ollut sellaisia komplekseja kuin minulla.
Jos ihminen katsoo sielullisia ja fyysisiä ominaisuuksiaan, -
ja lukee Raamatusta, että olemme Jeesuksen kaltaisia, -
hän ajattelee helposti, että Raamattu on vaikeatajuinen.
Kun käsitin, että minussa on henki, sielu ja ruumis -
ja että henkeni on muuttunut, pystyin ymmärtämään, -
miten voin olla sellainen kuin Jeesus tässä maailmassa.
Tässä ei puhuta vajavaisesta ruumiista tai sielusta.
Olen Hengessäni Jeesuksen kaltainen.
Gal. 4:6: "Jumala lähettänyt sydämeemme Poikansa Hengen," -
"joka huutaa: 'Abba! Isä!'"
Jeesus sanoi Nikodemukselle: "Täytyy syntyä Hengestä."
Synnyimme hengessämme ylhäältä. Olemme uusia luomuksia.
1. Kor. 6:17: -
"Joka liittyy Herraan, on yksi henki Hänen kanssaan."
Kreikan sana "heis" tarkoittaa yhtä, ainoaa.
En ole yksi siinä mielessä, että Jumala on ylhäällä, minä alhaalla.
Hengen maailmassa molekyyli molekyyliltäni, -
jos hengen maailmassa ylipäätään on molekyylejä, -
olen Jeesuksen kaltainen hengessä.
Se muutti elämäni.
Tämä on siemen, joka avasi ymmärrykseni ja muutti kaiken.
Sen takia aloin uskoa, että voin nähdä kuolleitten heräävän -
sekä sokeiden silmien ja kuurojen korvien avautuvan.
En kokenut fyysisesti mitään järisyttävää.
En kokenut yleviä tunteita sielussani.
Tajusin vain, että olen uudesti- syntyneenä uusi luomus.
Vanha on poissa. Minusta oli tullut Jeesuksen kaltainen hengessäni.
Sen ansiosta minulla oli samat mahdollisuudet kuin Jeesuksella.
Paavali sanoi Gal. 2:20:ssä: "En enää elä minä vaan Kristus minussa"
Tämä muutti elämäni.
Näin tämän ja sen tuomat mahdollisuudet.
Näin, ettei minun tarvinnut odottaa taivaaseen saakka, -
jotta saan voiton. Se oli jo sisälläni.
Minun piti vielä opetella, miten saan sen virtaamaan lävitseni.
Siinä riittää vieläkin opettelemista.
Tämä on yhä keskeneräinen prosessi.
Olin tietysti vielä hieman turhautunutkin, -
mutta kun ymmärsin sen, -
oli paljon helpompi käyttää sitä, mitä uskoin minulla olevan, -
kuin anella Jumalalta sellaista, mitä en uskonut minulla olevan.
Uskon, että kristusruumiista suuri osa on tässä tilanteessa.
Ihmiset eivät ymmärrä, että Kristus on heissä, -
kirkkauden toivo, kuten Kol. 1:27:ssä sanotaan.
He ajattelevat, että Kristus on jossakin heidän ulkopuolellaan.
Monet ajattelevat, että paholainen estää rukousten nousun Jumalan luo.
Vanhassa testamentissa se olikin totta.
Uudessa liitossa Jumala on tullut asumaan sisällemme.
Kristus meissä on kirkkauden toivo.
Kumarramme päämme rukoukseen, koska Jumala on täällä sisällämme.
Jotkut sanovat, että rukoukset kilpistyvät kattoon.
Sillä ei ole merkitystä. Jumala asuu sisällämme.
Kol. 2:9-10:n mukaan -
meissä asuu jumaluuden koko täyteys ruumiillisesti.
Joh. 1:16:ssa sanotaan: -
"Hänen täyteydestään olemme saaneet, ja armoa armon päälle."
Monet näkevät peilikuvastaan vain ryppyjä, finnejä, -
kaljuuntumista ja rumuutta.
Kun he tutkivat tunteitaan, -
he törmäävät lannistuneisuuteen, ujouteen ja äkkipikaisuuteen.
He ajattelevat, että Jumalan täytyy olla suurempi kuin tämä.
He eivät ymmärrä tätä. He eivät näe Jumalan täyteyttä itsessään.
Se johtuu siitä, -
että he tarkastelevat vain fyysistä ja emotionaalista puoltaan
Henkeään voi tutkia vain Jumalan Sanan avulla.
Olemme uusia luomuksia, Jeesuksen kaltaisia.
Olemme yksi henki Hänen kanssaan. Kristus on meissä, kirkkauden toivo
Ef. 4:24: "Pukekaa päällenne uusi ihminen" -
"joka Jumalan mukaan on luotu vanhurskauteen ja pyhyyteen."
Sinut on hengessäsi luotu vanhurskauteen.
Fyysisessä ruumiissamme olemme yhä keskeneräisiä, -
mutta hengessämme meidät on luotu vanhurskauteen.
Emme ole tulossa vanhurskaiksi. Me olemme jo vanhurskaita.
Joh. 4:23: "Jumala on Henki."
"Totiset rukoilijat rukoilevat Isää hengessä ja totuudessa."
Tämä kaikki yhdessä mullistaa koko elämän.
Joku saattaa murehtia Jumalan edessä epäonnistumistaan, -
väärää käytöstään ja ajatteluaan ja vääriä tunteitaan.
Hän tuntee itsensä saastaiseksi ja Jumalalle kelpaamattomaksi.
Hän ei silloin palvo Jumalaa hengessä ja totuudessa.
Hänellä ovat etusijalla fyysiset teot ja tunteet.
Jumala on Henki. Hän näkee sinut uudestisyntyneenä henkenä.
Uudestisyntyneessä hengessä sinä et ole syntinen.
Sinut on puhdistettu kaikesta synnistä, menneistä, nykyisistä -
ja tulevista. Olet pyhä ja puhdas. Jumala näkee sinut sellaisena.
Jumala ei katso ulkoista puoltamme, kuten ihmiset katsovat.
1. Sam. 16:7: -
"Ihminen näkee ulkomuodon, mutta Herra näkee sydämen."
Kun synnymme uudesti, Meistä tulee uusia luomuksia.
Jumala näkee sydämemme ja hyväksyy meidät.
Tämä muutti koko elämäni.
Rukoilen, että näistä sanoista on ollut apua sinullekin.
Hanki kirja, jossa käsittelen 16 eri kirjan aihetta.
Andrew Wommackin Sharper than a Two-Edged Sword -kirja -
on saatavana 8,50 punnan hintaan.
Kirja sisältää 16 Andrew'n voimallista opetusta.
Ne on tiivistetty 16 luvuksi. Ne välittävät mullistavan sanoman.
Tilaa englanninkielinen tuote.
Saatavana on myös Sharper than a Two-Edged Sword -DVD-sarja, -
joka sisältää yli 7 tuntia opetusta.
Englanninkielinen DVD-sarja on saatavana 13 punnan hintaan.
Opetukseen liittyy myös työkirja, jonka hinta on 17,50 puntaa.
Se syventää Andrew'n opettamia periaatteita.
Kirjan, DVD-levyn ja työkirjan voi tilata myös yhdessä.
Hinnaston mukaan paketin hinnaksi tulee 39 puntaa, -
mutta tarjoamme pakettia nyt 34 punnan hintaan.
Ohjelmasarjan ensimmäisen viikon opetukset on saatavana DVD-levyllä.
Sen hinta on 3 puntaa.
Lähetämme sen nyt pyydettäessä ilmaiseksi.
Tilaukset voi maksaa luottokortilla.
Palvelunumerot ovat ruudulla.
Palvelukieli on englanti.
Linjat ovat avoinna klo 9 - 18 Suomen aikaa.
Otamme tilauksia vastaan myös verkkokaupassamme.
Osoitteet näkyvät ruudulla.
Toivomme kuulevamme sinusta.
Seuraavaksi tietoa Andrew Wommackin puhujatilaisuuksista.
Tule kuuntelemaan Andrew'ta ja anna Jumalan Sanan muuttaa elämäsi.
Andrew vierailee Warwickshiressa Englannissa 27. - 30.5.2011 -
ja Colorado Springsissa Yhdysvalloissa 4. - 8.7.2011.
Tietoja Andrew'n puhujavierailuista saa soittamalla palvelunumeroon -
tai käymällä kotisivuillamme.
ARMO JA USKO -PERHELEIRI 27. - 30.5.2011 -
STONELEIGH PARKISSA WARWICKSHIRESSÄ.
VOIMALLISTA OPETUSTA. YLISTYSTÄ JA PALVONTAA.
OHJELMAA PERHEILLE, HUPEJA JA LEIKKEJÄ, USKOVIEN YHTEYTTÄ.
Andrew Wommack Ministries julkaisee uutislehteä.
Sen voi käydä lukemassa järjestön kotisivuilta.
Lehti löytyy Extras-valikon Online Magazines -kohdasta.
Lehtiarkistosta löytyy numeroita vuosien varrelta.
Mukana on aina myös uusin numero.
Lehti on englanninkielinen.
Arizonalaiset Mike ja Caroline Hoesch liittyivät lahkoon, -
jota johti voimakastahtoinen pastori.
Lahkon opetukset olivat yhtä pahalaatuisia kuin kasvain, -
joka yritti tuhota pariskunnan elämän.
Tiesin vain, ettei kaikki ollut kunnossa.
Lonkeromainen kasvain levisi ihoni alla.
Se oli aivan kuin paholaisen ilmentymä.
Katso Mike ja Caroline Hoeschin englanninkielinen todistus -
ohjelman kotisivuilla.
MUUTA ELÄMÄSI JA MAAILMASI.
Suomennos: Marianne Tenetz